CELEX: 32011R1272
Language: lt
Date: 2011-12-05 00:00:00
Title: 2011 m. gruodžio 5 d. Komisijos įgyvendinimo reglamentas (ES) Nr. 1272/2011 dėl tam tikrų prekių klasifikavimo Kombinuotojoje nomenklatūroje

8.12.2011   
            
            
               LT
            
            
               Europos Sąjungos oficialusis leidinys
            
            
               L 325/3
            
         KOMISIJOS ĮGYVENDINIMO REGLAMENTAS (ES) Nr. 1272/2011
   2011 m. gruodžio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;
            
         
               (4)
            
            
               tikslinga numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 5 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mikrokapsulių pavidalo kvapiųjų medžiagų preparatas, sudarytas iš kvapiųjų medžiagų (karvakrolio, cinamono aldehido ir capsicum aliejingosios dervos (oleorezino)) mišinio ir mikrokapsuliavimui naudojamų sukietintųjų augalinių riebalų.
                              Produktas naudojamas gyvūnų pašarų pramonėje kaip pašarų skaninimo medžiaga. Į 1 000 kg monogastrinių gyvūnų pašaro dedama 75–300 g produkto.
                           
                        
               
                  3302 90 90
               
               
                  Klasifikuojama vadovaujantis Kombinuotosios nomenklatūros 1, 3 (a punktu) ir 6 bendrosiomis aiškinimo taisyklėmis, 23 skirsnio 1 pastaba, 33 skirsnio 2 pastaba ir KN kodus 3302, 3302 90 ir 3302 90 90 atitinkančiais prekių aprašymais.
                  Produktą sudaro kvapiosios medžiagos, apibrėžtos 33 skirsnio 2 pastaboje.
                  Nors produktas skirtas naudoti kaip gyvūnų pašarų skaninimo medžiagų premiksas, jis tebeturi esmines pirminės medžiagos (kvapiųjų medžiagų) savybes. Todėl pagal 23 skirsnio 1 pastabą jis neklasifikuotinas kaip produktas, naudojamas gyvūnų pašarams, ir nepriskirtinas 2309 pozicijai.
                  Kadangi produktas laikytinas vienos ar daugiau kvapiųjų medžiagų ir pridėto nešėjo, mišiniu, jis priskirtinas 3302 pozicijai (taip pat žr. Suderintos sistemos paaiškinimų 3302 pozicijos paaiškinimų pirmos pastraipos 6 punktą).
                  Todėl produktas klasifikuotinas priskiriant KN kodą 3302 90 90.
               
            
                  
                              2.
                           
                           
                              Mikrokapsulių pavidalo kvapiųjų medžiagų preparatas, sudarytas iš capsicum aliejingosios dervos (oleorezino) ir mikrokapsuliavimui naudojamų sukietintųjų augalinių riebalų su rišikliu hidroksipropilmetilceliulioze.
                              Produktas naudojamas gyvūnų pašarų pramonėje kaip pašarų skaninimo medžiaga. Į 1 000 kg atrajotojų pašaro dedama 12,5–50 g produkto.
                           
                        
               
                  3302 90 90
               
               
                  Klasifikuojama vadovaujantis Kombinuotosios nomenklatūros 1, 3 (a punktu) ir 6 bendrosiomis aiškinimo taisyklėmis, 23 skirsnio 1 pastaba, 33 skirsnio 2 pastaba ir KN kodus 3302, 3302 90 ir 3302 90 90 atitinkančiais prekių aprašymais.
                  Produktą sudaro kvapioji medžiaga, apibrėžta 33 skirsnio 2 pastaboje.
                  Nors produktas skirtas naudoti kaip gyvūnų pašarų skaninimo medžiagų premiksas, jis tebeturi esmines pirminės medžiagos (kvapiosios medžiagos) savybes. Todėl pagal 23 skirsnio 1 pastabą jis neklasifikuotinas kaip produktas, naudojamas gyvūnų pašarams, ir nepriskirtinas 2309 pozicijai.
                  Kadangi produktas laikytinas vienos ar daugiau kvapiųjų medžiagų ir pridėto nešėjo, mišiniu, jis priskirtinas 3302 pozicijai (taip pat žr. SS paaiškinimų 3302 pozicijos paaiškinimų pirmos pastraipos 6 punktą).
                  Todėl produktas klasifikuotinas priskiriant KN kodą 3302 90 90.
               
            
                  
                              3.
                           
                           
                              Mikrokapsulių pavidalo kvapiųjų medžiagų preparatas, sudarytas iš kvapiųjų medžiagų (cinamono aldehido, eugenolio) mišinio su silicio dioksido pagrindu ir mikrokapsuliavimui naudojamų celiuliozės ir metilceliuliozės.
                              Produktas naudojamas gyvūnų pašarų pramonėje kaip pašarų skaninimo medžiaga. Į 1 000 kg pieninių karvių pašaro dedama 12,5–50 g produkto.
                           
                        
               
                  3302 90 90
               
               
                  Klasifikuojama vadovaujantis Kombinuotosios nomenklatūros 1, 3 (a punktu) ir 6 bendrosiomis aiškinimo taisyklėmis, 23 skirsnio 1 pastaba, 33 skirsnio 2 pastaba ir KN kodus 3302, 3302 90 ir 3302 90 90 atitinkančiais prekių aprašymais.
                  Produktą sudaro kvapiosios medžiagos, apibrėžtos 33 skirsnio 2 pastaboje.
                  Nors produktas skirtas naudoti kaip gyvūnų pašarų skaninimo medžiagų premiksas, jis tebeturi esmines pirminės medžiagos (kvapiųjų medžiagų) savybes. Todėl pagal 23 skirsnio 1 pastabą jis neklasifikuotinas kaip produktas, naudojamas gyvūnų pašarams, ir nepriskirtinas 2309 pozicijai.
                  Kadangi produktas laikytinas vienos ar daugiau kvapiųjų medžiagų ir pridėto nešėjo, mišiniu, jis priskirtinas 3302 pozicijai (taip pat žr. SS paaiškinimų 3302 pozicijos paaiškinimų pirmos pastraipos 6 punktą).
                  Todėl produktas klasifikuotinas priskiriant KN kodą 3302 90 90.